  Руслан Нуриахметов Анжелика Тихонова корреспондент Шутэтскон нуналъёсы Удмуртиын температура эсэплэсь кӧня ке вылӥын возиськоз. Со сярысь элькунъя Гидрометцентрлэн пресс-службаез ивортӥз. Кӧснуналэ, 22-тӥ толшоре, лымыяны кулэ ӧвӧл. Уйин омырын -10…-15, нуназе -7…-12 градус луоз. Арнянуналэ, 23-тӥ толшоре, элькунысь шундыпуксён пал но шор ёросъёсын нуназе кема лымыялоз, кытӥ-отӥ золгес. Уйин -8…-14, нуназе -7…-12 градус кезьыт луоз. Сюресъёс вылын лымы вӧлдэт. 24-тӥ толшоре потон уе быдэс элькунын лымы усёз. Температура зол уз воштӥськы: уйин -10…-15, нуназе -7…-12 градус возиськоз. Нырысь-валысь чакланъёсъя, 25-тӥ толшоре кӧня ке кезьытгес кариськоз: уйин -15…-20 градус, нуназе -11…-16 градус луоз. Тегъёс: куазь Гидрометцентр Удмуртия Тол  